Jim Campbell
jwcampbell@gmail.com 2013
Hashem Nasarat
hashem@riseup.net 2014
Ekaterina Gerasimova
kittykat3756@gmail.com 2014
Δημιουργία κλειδιών SSH για σύνδεση με άλλους υπολογιστές.
Ελληνική μεταφραστική ομάδα του GNOME
team@gnome.gr 2014
Δημήτρης Σπίγγος
dmtrs32@gmail.com 2014, 2015

# Δημιουργία ενός νέου κλειδιού SSH

Ένα κλειδί SSH θα σας βοηθήσει να δημιουργήσετε μια ασφαλή σύνδεση μεταξύ υπολογιστών. Η δημιουργία ενός κλειδιού SSH δημιουργεί ταυτόχρονα ένα δημόσιο και ένα ιδιωτικό κλειδί. Να πώς μπορείτε να δημιουργήσετε ένα νέο κλειδί:

Επιλέξτε ΑρχείοΝέο….

Επιλέξτε Ασφαλές κλειδί κελύφους και έπειτα πατήστε Συνέχεια.

Εισάγετε μια περιγραφή για το κλειδί. Η περιγραφή του κλειδιού θα σας βοηθήσει να αναγνωρίσετε το κλειδί αργότερα. Για παράδειγμα, μπορείτε να εισάγετε την ημερομηνία για την ημέρα, κάτι για το πώς θα χρησιμοποιηθεί το κλειδί, ή το όνομα του διακομιστή στον οποίον σκοπεύετε να εγκαταστήσετε το κλειδί. Το πεδίο περιγραφής είναι προαιρετικό και το πώς περιγράφετε το κλειδί εξαρτάται αποκλειστικά από εσάς.

Μπορείτε να αλλάξετε τις προεπιλεγμένες ρυθμίσεις για τον τύπο κρυπτογράφησης ή την ισχύ του κλειδιού επεκτείνοντας το φάτνωμα Προχωρημένες επιλογές κλειδιού.

Σε αυτό το σημείο, μπορείτε να δημιουργήσετε απλά το κλειδί σας, ή να το δημιουργήσετε και να το εγκαταστήσετε σε έναν απομακρυσμένο υπολογιστή για να ενεργοποιήσετε τον κωδικό πρόσβασης-ελεύθερης σύνδεσης.

# Δημιουργήστε το κλειδί σας και μην ρυθμίσετε την απομακρυσμένη σύνδεση

Μπορείτε να δημιουργήσετε το κλειδί SSH και να επιλέξετε τη μεταγενέστερη ρύθμισή του.

Πατήστε το πλήκτρο Δημιουργία απλώς κλειδιού.

Πληκτρολογήστε ένα συνθηματικό για το κλειδί σας SSH και πατήστε Εντάξει.

Ξαναπληκτρολογήστε το συνθηματικό και πατήστε Εντάξει για να τελειώσετε.

Το κλειδί SSH θα καταχωριστεί τώρα στην κλειδοθήκη Κλειδιά OpenSSH.

Όταν προσπαθείτε να χρησιμοποιήσετε το κλειδί σας SSH, το λειτουργικό σας σύστημα θα σας ζητήσει το συνθηματικό που χρησιμοποιήθηκε κατά τη διάρκεια της δημιουργίας. Αυτό διασφαλίζει ότι αν κάποιος πάρει πρόσβαση στο κλειδί σας SSH, δεν θα μπορεί να το χρησιμοποιήσει χωρίς το συνθηματικό.

# Δημιουργήστε το κλειδί σας και εγκαταστήστε το στον απομακρυσμένο υπολογιστή

Ένα από τα πιο χρήσιμα πράγματα στο να έχετε ένα κλειδί SSH είναι ότι μπορείτε να εγκαταστήσετε το δημόσιο κλειδί σε έναν απομακρυσμένο υπολογιστή. Κάνοντας αυτό σας επιτρέπει να συνδεθείτε με ένα απομακρυσμένο υπολογιστή με SSH χωρίς να χρειάζεστε να εισάγετε τον κωδικό πρόσβασης κάθε φορά.

Πατήστε το πλήκτρο Δημιουργία και ρύθμιση και ακολουθήστε τις οδηγίες για την εισαγωγή ενός συνθηματικού.

Στο παράθυρο διαλόγου που ανοίγει, εισάγετε την Διεύθυνση διακομιστή που χρησιμοποιείτε κανονικά για να συνδεθείτε σε έναν απομακρυσμένο υπολογιστή μέσα από SSH.

Βεβαιωθείτε ότι το όνομα σύνδεσης που χρησιμοποιείτε στον απομακρυσμένο υπολογιστή είναι σωστό και πατήστε Ρύθμιση.

The program will now attempt to connect to the specified Server address with the entered Login Name. If there are any problems in accessing the remote computer, a pop-up window will appear that explains the problem, and you can try again. Make sure that you have a network connection and that the remote computer is on and accessible.

Αν η σύνδεση με τον απομακρυσμένο υπολογιστή ήταν πετυχημένη, ένα πλαίσιο διαλόγου θα εμφανιστεί που θα ζητά τον κωδικό πρόσβασης που χρησιμοποιείτε για να συνδεθείτε στον απομακρυσμένο υπολογιστή. Εισάγετε τον κωδικό πρόσβασης σας, έπειτα πατήστε Εντάξει.

Το δημόσιο μέρος του επιλεγμένου κλειδιού SSH θα εγκατασταθεί τώρα στον απομακρυσμένο υπολογιστή και θα ρυθμιστεί για να επιτρέψει τη σύνδεση SSH χωρίς κωδικό πρόσβασης. Θα πρέπει τώρα να μπορείτε να συνδεθείτε στον απομακρυσμένο υπολογιστή μέσα από SSH χωρίς κωδικό πρόσβασης.

Αν αποτύχει η πιστοποίηση SSH και δεν μπορείτε να πιστοποιηθείτε με τον κωδικό πρόσβασης, επικοινωνστε με τον διαχειριστή της υπηρεσίας για επιπλέον βοήθεια.